War ar pemdez ne ra an arabeg skrivet gant arouezenn diforc ' hiñ ebet koulz lavaret , paneve ar pik usskrivet pe isskrivet evit digejañ lizherennoù amjestr ( sellet ouzh Istor al lizherenneg arabek da gaout muioc ' h a ditouroù ) . En ur framm kenteliourel pe relijiel avat e lakaer adarouezennoù niverus da aesaat al lenn . Dre ma ne vez ket notennet gant an arabeg nag ar vogalennoù , da skouer , nag hirder ar c ' hensonennoù pe c ' hoazh an hevelebekadurioù , n ' hall ket un danvez lenner lenn un destenn a vouezh uhel hep bezañ skoazellet gant an arouezennoù - se pe hep gouzout ar yezh ervat .